CELEX: C2004/094/136
Language: da
Date: 2004-04-17 00:00:00
Title: Sag anlagt den 3. februar 2004 af Eugene Emile Marie Kimman mod Kommissionen for De Europæiske Fællesskaber

17.4.2004   
            
            
               DA
            
            
               Den Europæiske Unions Tidende
            
            
               C 94/50
            
         Sag anlagt den 3. februar 2004 af Eugene Emile Marie Kimman mod Kommissionen for De Europæiske Fællesskaber
   (Sag T-44/04)
   (2004/C 94/136)
   Processprog: fransk
   Ved De Europæiske Fællesskabers Ret i Første Instans er der den 3. februar 2004 anlagt sag mod Kommissionen for De Europæiske Fællesskaber af Eugene Emile Marie Kimman, Overijse (Belgien), ved avocat Nicolas Lhöest, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Annullation af ansættelsesmyndighedens beslutning af 20. december 2002 om bekræftelse af sagsøgerens oprindelige indplacering i lønklasse B5.
            
         
               —
            
            
               Om fornødent annulleres ansættelsesmyndighedens beslutning af 1. oktober 2003 om afvisning af sagsøgerens klage.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Ved den anfægtede beslutning bekræftedes sagsøgerens indplacering i lønklasse B5 på tidspunktet for hans ansættelse. Kommissionen afviste således en anmodning om ændret indplacering, som sagsøgeren havde indgivet som følge af en ændring af reglerne om de kriterier, der finder anvendelse ved udnævnelse i lønklasse og indplacering på løntrin ved ansættelsen, som Kommissionen vedtog som følge af Rettens dom i sag T-17/95 (1).
   Til støtte for søgsmålet har sagsøgeren gjort gældende, at Kommissionen ved sagsøgerens indplacering burde have anvendt beslutningen af 6. juni 1973 og ikke beslutningen af 1983, idet denne beslutning endnu ikke var vedtaget på det pågældende tidspunkt.
   Sagsøgeren har endvidere anført, at den anfægtede beslutning ikke er begrundet, at der er tale om et åbenbart fejlskøn samt forskelsbehandling mellem sagsøgeren, hvis anmodning om ændret indplacering blev afvist, og andre tjenestemænd, hvis faglige erfaring er lige så lang som sagsøgerens, men hvis indplacering blev ændret.
   
      (1)  De Europæiske Fællesskabers Ret i Første Instans' dom af 5.10.1995, offentliggjort i EFT C 315 af 25.11.1995, s. 14.